# **DECIZIA ETAPEI DE ÎNCADRARE**

## Nr. din

Ca urmare a notificării adresate de **Proprietarii de pădure de pe raza comunelor Cârlibaba, Dorna Candrenilor și Șaru Dornei, județul Suceava și orașului Borșa, jud. Maramureș**, prin dl. Juravle Florin-Ioan, delegat, din com. Cârlibaba, nr. 124, jud. Suceava, privind **“Amenajamentul fondului forestier proprietate privată aparținând proprietarilor de pădure de pe raza comunelor Cârlibaba, Dorna Candrenilor și Șaru Dornei, județul Suceava și orașului Borșa, jud. Maramureș, UP III PF Valea Stânei“**, înregistrată la Agenția pentru Protecția Mediului Suceava cu nr. 16244/16.12.2020, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 262/2020 pentru modificarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar, aprobat prin Ordinul ministrului mediului şi pădurilor nr. 19/2010;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România;*

**Agenţia pentru Protecţia Mediului Suceava**

* + ca urmare a adresei Ministerului Mediului, Apelor și Pădurilor nr. 30052/MF/07.04.2020 privind delegarea de competență,
  + ca urmare a circularei Ministerului Mediului, Apelor și Pădurilor nr. 20162/CA/10.04.2020 privind procedura de evaluare de mediu pentru amenajamente silvice și modificări de amenajamente silvice,
  + ca urmare a adresei Ministerului Mediului, Apelor și Pădurilor nr. DEICP/3920/15.07.2020 privind procedura de evaluare de mediu pentru planul propus,
  + ca urmare a punctului de vedere al Agenției pentru Protecția Mediului Maramureș,
  + ca urmare a consultării autorităţilor publice participante în cadrul şedinţei Comitetului Special Constituit din data de 14.08.2020, a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului din HG nr. 1076/2004 privind stabilirea procedurii de realizare a evaluării de mediu pentru planuri şi programe;
  + în lipsa comentariilor motivate din partea publicului interesat;

**decide:**

**Planul “Amenajamentul fondului forestier proprietate privată aparținând proprietarilor de pădure de pe raza comunelor Cârlibaba, Dorna Candrenilor și Șaru Dornei, județul Suceava și orașului Borșa, jud. Maramureș, UP III PF Valea Stânei“,** titular Proprietarii de pădure de pe raza comunelor Cârlibaba, Dorna Candrenilor și Șaru Dornei, județul Suceava și orașului Borșa, jud. Maramureș, prin dl. Juravle Florin-Ioan, delegat**,** **necesită evaluare de mediu şi necesită evaluare adecvată şi se va supune adoptării cu aviz de mediu*.***

**Caracteristicile și localizarea planului**

Amenajamentul silvic este întocmit pentru o suprafață totală de 152,55 ha, din care suprafața de 12,88 ha este situată în perimetrul Parcului Naţional Călimani și siturile Natura 2000 ROSCI0019 – Călimani–Gurghiu, ROSPA0133 – Munții Călimani. Această suprafață s-a constituit în SUP E, fiind exclusă de la intervenții antropice.

Din punct de vedere administrativ-teritorial, suprafața fondului forestier se află pe raza com. Cârlibaba, Dorna Candrenilor, Șaru Dornei, jud. Suceava și a orașului Borșa, jud. Maramureș.

Fondul forestier este administrat de ocoalele silvice Iacobeni, Cârlibaba, Dorna și Dealu Negru, județul Suceava.

Prin amenajamentul silvic nu se implementează viitoare proiecte așa cum sunt ele definite conform anexelor 1 și 2 ale Directivei EIA (Anexele 1 și 2 ale Legii nr. 292/2018 privind evaluarea impactului anumitor proiecte publice și private asupra mediului).

Repartiţia fondului forestier pe categorii de folosinţă:

* terenuri acoperite cu pădure: 151,75 ha
* clasă de regenerare: 0,8 ha.

Zonare funcțională pe categorii funcționale şi tipuri de categorii funcţionale:

În grupa I funcţională s-a încadrat o suprafaţă de 83,99 ha repartizată, pe categorii funcţionale şi tipuri de categorii funcţionale, astfel:

* 1–2A Arboretele situate pe stâncării, grohotişuri și pe terenuri cu eroziune în adâncime și pe terenuri cu înclinarea mai mare de 30 grade pe substrate de fliș(facies marnos, marno-argilos și argilos), nisipuri, pietrișuri și loess, precum și cele situate pe terenuri cu înclinare mai mare de 35 grade, pe alte substate litologice.(T.II) - 6,00 ha;
* 1-2I Arboretele situate pe terenuri cu înmlăștinare permanentă(TII) - 1,7 ha;
* 1-4F Benzile de pădure constituite din subparcele întregi, situate de-a lungul căilor de comunicații, altele decât cele prevăzute la categoria funcțională 1.4.e (T.IV) - 10,2 ha;
* 1-5I Arboretele destinate protecției unor specii ocrotite din fauna.(T.II) - 53,21 ha
* 1-6B Arboretele din parcurile naționale incluse prin planurile de management, în zona de protecție integrală(TI) - 12,88 ha.

Grupa a II-a – Păduri cu funcţii de producţie şi protecţie - 68,56 ha din care:

* 2.1C – Arborete destinate să producă, în principal lemn pentru cherestea (T.VI) – 68,56 ha.

Gospodărirea pădurilor urmează să se realizeze diferenţiat, în raport de funcţiile atribuite arboretelor. În acest scop au fost constituite următoarele subunități de gospodărire:

* S.U.P. ,,A” – codru regulat , sortimente obişnuite - 77,96 ha (51%);
* S.U.P. „E” – Rezervații pentru ocrotirea integrală a naturii - 12,88 ha (9%)
* S.U.P. ,,M”– păduri supuse regimului de conservare deosebită - 60,91 ha (40%).

Pentru întreaga unitate de producţie a fost calculată compoziția-țel ca medie ponderată a suprafețelor aferente fiecărei specii din compoziŢia ţel a tipurilor natural fundamentale de pădure.

Principalele tipuri de lucrări silvice prevăzute de amenajament:

Recoltarea masei lemnoase

a) Posibilitatea de produse principale este de 201 mc/an, pentru SU.P. ”A”.

b) Posibilitatea de produse secundare:

S-au prevazut a se executa în deceniul începând cu data de 01.01.2019 următoarele cantități anuale de lucrări de îngrijire a arboretelor:

* degajări: 3,06 ha/an,
* rărituri: 0,61 ha/an, cu un volum de 19 mc/an;

Cu tăieri de igienă se estimează a se parcurge anual 12,43 ha cu un volum de extras de 10 m3/an.

Cu tăieri de conservare au fost propuse a fi parcurge, în deceniul de aplicabilitate al amenajamentului 9,1 ha, urmând a fi recoltați 545 mc (0,91 ha/an cu un volum de recoltat de 55 mc/an).

Nu se propune construirea de noi drumuri forestiere.

1. **Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

* Amenajamentul silvic propus creează un cadru pentru gospodărirea pădurii şi lucrările silvice pe o perioadă de 10 ani; nu implică alte activităţi decât cele legate de silvicultură şi exploatare forestieră.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

* Amenajamentul silvic are legătură directă cu managementul conservării ariilor naturale protejate.
* Amenajamentul silvic propus se integrează în obiectivele de conservare a naturii, stabilite pentru ariile protejate peste care se suprapune. El va integra măsurile stabilite prin Planurile de management ale siturilor Natura 2000*.*
* Managementul propus de Amenajamentul silvic urmăreşte menţinerea interacţiunii armonioase a omului cu natura prin protejarea diversităţii habitatelor, speciilor şi peisajului.
* Amenajamentul se corelează cu amenajamentele silvice ale suprafeţelor limitrofe, creând condiţii optime pentru a asigura continuitatea vegetaţiei fondului forestier.

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

* Rolul amenajamentului silvic propus este benefic pentru menţinerea stării favorabile de conservare a habitatelor şi speciilor, la nivelul întregului fond forestier propus pentru amenajare.

*d) problemele de mediu relevante pentru plan sau program;* factori destabilizatori pentru fondul forestier (calamități):

* Atacuri de dăunători; uscare anormală; doborâturi, rupturi produse de acțiunea vântului și a zăpezii, alunecări de teren în fond forestier, incendii etc..

e*) relevanţa planului sau programului pentru implementarea legislaţiei naţionale şi comunitare de mediu;*

S-au luat în considerare prevederile:

* Directiva SEA 2001/42/CE privind evaluarea efectelor anumitor planuri și programe asupra mediului, transpusă în legislația națională prin HG nr. 1076/2004.
* OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;
* Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor;*

- prin masurile luate nu apar efecte negative remanente asupra mediului.

*b) natura cumulativă a efectelor;* - nu este cazul.

*c) natura transfrontieră a efectelor;* - nu este cazul.

*d) riscul pentru sănătatea umană sau pentru mediu (de exemplu, datorită accidentelor*);

- nu este cazul.

*e) mărimea şi spaţialitatea efectelor (zona geografică şi mărimea populaţiei potenţial afectate;* - este redusă pe perioada execuţiei lucrărilor silvice prevăzute în amenajamentul silvic.

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural; - este redusă pe perioada execuţiei lucrărilor silvice

*(ii)* depăşirea standardelor sau a valorilor limită de calitate a mediului; - este redusă pe perioada execuţiei lucrărilor silvice

*(iii)* folosirea terenului în mod intensiv; - este redusă pe perioada execuţiei lucrărilor silvice

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:*

În urma verificării coordonatelor STEREO 1970 s-a constatat că suprafața fondului forestier care face obiectul studiului adițional analizat **se suprapune peste** **arii naturale protejate: Parcul Naţional Călimani și siturile Natura 2000 ROSCI0019 Călimani-Gurghiu, ROSPA0133 Munții Călimani.**

RNP ROMSILVA – Administrația Parcului Național Călimani, în calitate de administrator al ariilor naturale protejate și invitat la ședința CSC a emis Punctul de vedere nr. 1225/ie/LBB/03.06.2020 prin care precizează că soluțiile tehnice pentru managementul forestier din arboretele situate în ariile naturale protejate pentru care are responsabilitatea administrării sunt în acord cu prevederile Planului de Management al Parcului Național Călimani și Avizul nr. 10238/11.06.2019, eliberat fără condiții.

**Obligaţiile titularului:**

* + Procedura de avizare va continua cu etapa de definitivare a proiectului de plan şi de realizare a studiului de evaluare adecvată și a raportului de mediu.
  + Definitivarea proiectului de plan, stabilirea domeniului şi a nivelului de detaliu al informaţiilor ce trebuie incluse în studiul de evaluare adecvată și în raportul de mediu, precum şi analiza efectelor semnificative ale planului asupra mediului se fac în cadrul unui grup de lucru.

**Grupul de lucru**, conform HG nr. 1076/2004, art. 14 este alcătuit din:

* reprezentanţi ai titularului planului,
* proiectantul care a realizat planul “Amenajamentul fondului forestier proprietate privată aparținând proprietarilor de pădure de pe raza comunelor Cârlibaba, Dorna Candrenilor și Șaru Dornei, județul Suceava și orașului Borșa, jud. Maramureș, UP III PF Valea Stânei“,
* evaluatorul de mediu – persoane fizice și juridice care desfăşoară activităţi de elaborare a studiilor pentru protecţia mediului: evaluarea de mediu finalizată prin Raportul de Mediu, respectiv prin Studiul de evaluare adecvată. Acest evaluator va fi stabilit de titularul planului și trebuie să se regăsească în [Registrul Naţional al elaboratorilor de studii pentru protecţia mediului](http://www.mmediu.ro/beta/wp-content/uploads/2013/11/2013-11-25_REGISTRU_NATIONAL.pdf), care poate fi consultat la adresa http://www.mmediu.ro,
* Reprezentanţi ai următoarelor instituţii:
* Agenţia pentru Protecţia Mediului Suceava și Agenţia pentru Protecţia Mediului Maramureș
* Instituţia Prefectului Suceava
* Consiliul Judeţean Suceava
* Autoritatea de Sănătate Publică Suceava
* Administraţia Naţională ”Apele Romane” – Direcţia Apelor Siret Bacău – Sistemul de Gospodărire a Apelor Suceava
* Inspectoratul pentru Situaţii de Urgență “Bucovina” Suceava
* Garda Naţională de Mediu – Serviciul Comisariatul Judeţean Suceava
* Garda Forestieră Suceava
* Agenția Națională pentru Arii Naturale Protejate
* Experţi care pot fi angajaţi,
* alte instituții, după caz.
  + Alte precizări:
* Constituirea grupului de lucru este obligaţia titularului. Grupul de lucru are caracter nepermanent, fiind constituit special pentru planul analizat, pe baza nominalizărilor făcute de autorităţile pe care le reprezintă. Nominalizările se fac la solicitarea titularului.
* Pentru convocarea grupului de lucru este necesar să stabiliţi evaluatorul de mediu, care împreună cu proiectantul planului vor participa obligatoriu la aceasta şedință.
* Data întrunirii grupului de lucru – care se va desfăşura la sediul Agenției pentru Protecția Mediului Suceava – se va stabili ulterior, de comun acord cu APM Suceava.
  + Titularul are obligația de a menţine şi de a nu periclita starea de conservare favorabilă a speciilor şi habitatelor naturale precum şi de a asigura integritatea Reţelei Ecologice Europene Natura 2000/ariilor naturale protejate.
  + Respectarea prevederilor din avizul custodelui, RNP ROMSILVA – Administrația Parcului Național Călimani, punct de vedere exprimat prin Avizul nr. 10238/11.06.2019, eliberat fără condiții, respectiv din planurile de management și regulamentelor ariilor naturale protejate.
  + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

* În urma publicării în ziarul județean „ Crai Nou” a anunţurilor publice privind prima versiune a **“Amenajamentului fondului forestier proprietate privată aparținând proprietarilor de pădure de pe raza comunelor Cârlibaba, Dorna Candrenilor și Șaru Dornei, județul Suceava și orașului Borșa, jud. Maramureș, UP III PF Valea Stânei“**, în zilele de 17.12.2019 şi 20.12.2019, până la luarea deciziei de încadrare nu au fost semnalate observaţii din partea publicului.
* Procesul verbal al Conderinței a II-a de amenajre pentru **“Amenajamentul fondului forestier proprietate privată aparținând proprietarilor de pădure de pe raza comunelor Cârlibaba, Dorna Candrenilor și Șaru Dornei, județul Suceava și orașului Borșa, jud. Maramureș, UP III PF Valea Stânei“**, a fost afişat pe pagina de internet a APM Suceava.
* Draftul deciziei etapei de încadrare a fost afişat pe pagina de internet a APM Suceava.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.